Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 140/12/7701	Bardejov, 31.5.2012
EEČ : 2-54-26-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c, písmeno b, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 16.05.2011 do 31.05.2012 v XXXXX okr. XXXXX ani inde ako otec maloletých detí XXXXX, nar. XXXXX, XXXXX,               nar. XXXXX a XXXXX nar. XXXXX, zverených do osobnej starostlivosti matky XXXXX, nar. XXXXX, trvale bytom XXXXX, Ul. XXXXX, okr. XXXXX, neprispieval na ich výživu aj napriek tomu, že rozsudkom Okresného súdu XXXXX sp.zn. 1P 31/2011                 zo dňa 29.06.2011, ktorý nadobudol právoplatnosť dňa 19.07.201, bol povinný na základe schválenej rodičovskej dohody prispievať na výživu maloletých XXXXX sumou vo výške 30% zo sumy životného minima mesačne na každé dieťa vždy do 15. dňa v mesiaci vopred k rukám matky od 16.05.2011 a zároveň bol povinný uhradiť dlžné výživné za obdobie od 16.05.2011 do 29.06.2011 vo výške 38,50 eur na každé dieťa k rukám matky v lehote do 30.11.2011, čím takto na dlžnom výživnom za obdobie od 16.05.2011 do 29.06.2011 dlhuje sumu vo výške 115,50 eur a na bežnom výživnom za obdobie od 30.06.2011 do 31.05.2012 sumu vo výške 858 eur, teda celkovo dlhuje sumu vo výške 973,50 eur a skutku sa dopustil aj napriek tomu, že trestným rozkazom Okresného súdu XXXXX sp.zn. 2T 163/2010 zo dňa 01.12.2010, právoplatným dňa 30.12.2010 už bol za taký čin odsúdený,
lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. ORP-54/OVK-BJ-2012 zo dňa 24.02.2012 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX,                      nar. XXXXX v XXXXX, trvale bytom XXXXX, Ul. XXXXX, okr. XXXXX za prečin zanedbania povinnej výživy podľa § 207 ods. 1,              ods. 3 písm. b/, c/ Tr. zákona na tom skutkovom základe, že v dobe od 16.05.2011 do 31.05.2012 v Zborove, okr. XXXXX ani inde ako otec maloletých detí XXXXX, nar. XXXXX, XXXXX, nar. XXXXX a XXXXX nar. XXXXX, zverených do osobnej starostlivosti matky XXXXX, nar. XXXXX, trvale bytom XXXXX, Ul. XXXXX, okr. XXXXX, neprispieval na ich výživu aj napriek tomu, že rozsudkom Okresného súdu XXXXX sp.zn.1P 31/2011 zo dňa 29.06.2011, ktorý nadobudol právoplatnosť dňa 19.07.2011 bol povinný                 na základe schválenej rodičovskej dohody prispievať na výživu maloletých XXXXX sumou vo výške 30% zo sumy životného minima mesačne na každé dieťa vždy do 15. dňa v mesiaci vopred k rukám matky od 16.05.2011 a zároveň bol povinný uhradiť dlžné výživné za obdobie od 16.05.2011 do 29.06.2011 vo výške 38,50 eur na každé dieťa k rukám matky v lehote do 30.11.2011, čím takto na dlžnom výživnom za obdobie                 od 16.05.2011 do 29.06.2011 dlhuje sumu vo výške 115,50 eur a na bežnom výživnom za obdobie od 30.06.2011 do 31.05.2012 sumu vo výške                 858 eur, teda celkovo dlhuje sumu vo výške 973,50 eur a skutku sa dopustil aj napriek tomu, že trestným rozkazom Okresného súdu XXXXX sp.zn.                     2 T 163/2010 zo dňa 01.12.2010, právoplatným dňa 30.12.2010 už bol za taký čin odsúdený.

Po vykonaní vyšetrovacích úkonov, a to výsluchov obvineného XXXXX a  svedkyne XXXXX a zabezpečením listinných dôkazov, najmä rozsudku Okresného súdu XXXXX sp.zn. 1P 31/2011 zo dňa 29.06.2011, rodných listov detí, potvrdení o návšteve školy a správ z Úradu práce, sociálnych vecí a rodiny v XXXXX a Sociálnej poisťovne, pobočka XXXXX bol Okresnej prokuratúre XXXXX podľa § 209 ods. 1 Tr. poriadku                   dňa 09.05.2012 predložený vyšetrovací spis Okresného riaditeľstva PZ v XXXXX Odboru kriminálnej polície sp.zn. ORP-54/OVK-BJ-2012 spolu               s návrhom na zastavenie trestného stíhania podľa § 215 ods. 1 písm. h/ Tr. poriadku, s poukázaním na § 86 písm. a/ Tr. zákona.        

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia                     § 215 ods. 1 písm. h/ Tr. poriadku, s poukázaním na § 86 písm. a/ Tr. zákona, pretože svedkyňa XXXXX vo svojej výpovedi zo dňa 03.05.2012 uviedla, že od manžela XXXXX, s ktorým má tri spoločné  deti - XXXXX prevzala dňa 20.04.2012 finančnú hotovosť              vo výške 980 eur ako výživné na deti za obdobie od 16.05.2011 až do mesiaca máj 2012 vrátane, teda manžel jej už na výživnom na deti nedlhuje žiadne peniaze. 

Túto skutočnosť potvrdil vo svojej výpovedi dňa 03.05.2012 aj obvinený XXXXX, ktorý uviedol, že od rodiny a známych si pozháňal peniaze a svojej manželke XXXXX uhradil dňa 20.04.2012 v hotovosti 980 eur, teda celý dlh na výživnom na tri deti, ktoré má spoločne s XXXXX, už aj vrátane mesiaca máj 2012, o čom predložil vyšetrovateľke PZ písomné potvrdenie.

Z písomného potvrdenia, ktoré je súčasťou vyšetrovacieho spisu je zrejmé, že XXXXX prevzala od obvineného XXXXX                      dňa 20.04.2012 finančnú hotovosť vo výške 980 eur ako výživné na tri deti za obdobie od 16.05.2011 až do mesiaca máj 2012 vrátane.

	V zmysle ustanovenia § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 písm. a/ Tr. zákona trestnosť trestného činu zanedbania povinnej výživy podľa § 207 Tr. zákona zaniká aj vtedy,                  ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené skutočnosti a na to, že trestnosť činu zanikla, bolo potrebné rozhodnúť tak, ako je uvedené vo výrokovej časti tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka